31/12/2009 | Administración LocalProvincial
Deputación Provincial da Coruña
Servizo de Fomento e Servizos Provinciais. Sección de Educación, Cultura e Deportes
Convocatoria de programas de apoio á cultura e o deporte, dirixidos a concellos e outras entidades locais para actividades e investimentos durante o ano 2010

1.-- LIÑAS ESTRATÉXICAS. A Deputación da Coruña ten entre as súas prioridades políticas o apoio ás entidades locais na realización de actividades, na construción ou mellora de infraestructuras e na dotación de equipamentos nas programacións que desenvolvan en materia de cultura e deportes e, deste xeito, contribuir a que acaden os obxectivos que lles son propios e fomentar a participación da cidadanía en cada ámbito de actuación, contribuíndo a impulsar a democratización da sociedade. Na presente convocatoria fíxanse as iniciativas que contribúen á realización das ditas prioridades e márcanse obxectivos de carácter xeral tales como a mellora da xestión e a organización de actividades e equipamentos mediante a concesión de subvencións e a través dos programas de animadores culturais e técnicos deportivos que están dirixidos ao financiamento da contratación, por parte dos concellos, de persoal que permita garantir o desenvolvemento dunhas programacións de carácter estable nas que poidan integrarse toda a poboación, especialmente sectores máis prioritarios como xóvenes, mulleres e maiores. Son prioritarias nesta convocatoria as accións tendentes a millorar a calidade de todas as manifestacións artísticas e, de xeito especial, a música e a danza mediante o apoio aos centros de ensinanza, contribuíndo á modernización e universalización do noso producto cultural, así coma as tendentes a xerar beneficio no seu entorno. A Deputación quere contribuir a promover a difusión e a posta en valor de todas as manifestacións da cultura e identidade propia de Galicia, así coma as destinadas a recuperar o rico patrimonio provincial: tradicional, histórico, musical, folklórico, arquitectónico, etnográfico, lingüístico etc. A Deputación pretende apoiar o "feito deportivo" provincial, entendido como todo tipo de actividade física que, mediante unha participación cidadá, teña por finalidade a mellora da condición física e psíquica, o desenvolvemento das relacións sociais e o logro de resultados en competicións de tódolos niveis.2.- FINALIDADE E OBXECTO. Conforme ao disposto na Lei 7/1985, de bases de réxime local, na Lei 5/1997, da administración local de Galicia, na Lei 38/2003, xeral de subvencións e Real Decreto 887/2006 polo que se aproba o seu regulamento, na Lei 9/2007 de subvencións de Galicia e no Regulamento de servizos das corporacións locais, coa finalidade de poder asignar os recursos necesarios ás prioridades sinaladas, e con cargo ao Presuposto da Deputación para 2010, convócanse, para o período que vai comprendido entre o 1 de xaneiro e o 31 de decembro de 2010, os seguintes programas: Non poderán ser obxecto de axuda na presente convocatoria as actividades ou investimentos subvencionados, no mesmo exercicio, a través doutras convocatorias de subvencións ou de planos provinciais da Deputación, agás as subvencións que poidan concederse con cargo ao PAC. Tampouco serán subvencionables as actividades de carácter confesional nin as festas, agás as que teñan raigame e interese cultural.3.- SOLICITANTES. Poderán optar aos programas contidos na presente convocatoria todos os concellos e outras entidades locais da provincia. As entidades locais poderán presentar unha solicitude por cada programa, agás no programa de subvencións para conservatorios, escolas de música e escolas de danza no que os concellos que sexan os titulares poderán presentar tres solicitudes: unha para cada centro. Os solicitantes teñen que estar ao días nas súas obrigas tributarias e coa Seguridade Social; así mesmo, deberán estar ao corrente das súas obrigas fiscais coa Deputación da Coruña.4.- CONDICIÓNS.4.1.- A concesión das subvencións realizarase en réxime de concorrencia competitiva.4.2.- As entidades locais beneficiarias das subvencións quedan obrigadas a facer constar a colaboración da Deputación en toda a información (impresa, informática e audiovisual) que se faga das actividades ou investimentos subvencionados e na súa páxina web, de conformidade coas normas de identidade corporativa que rexen para as dúas entidades.4.3.- Os importes máximos das subvencións son os seguintes: * Subvencións para actividade e para infraestructura e equipamento cultural: 65.000 € en total, polos dous programas. * Subvencións para conservatorios, escolas de música e escolas de danza: Conservatorios: 20.000 €. Escolas: 10.000 €. * Subvencións para acondicionamento de salas de exposicións: 60.000 €. * Subvencións para animadores culturais: 7.500 €. * Subvencións para actividade e para infraestructura e equipamento deportivo: 65.000 € en total, polos dous programas. * Subvencións para técnicos deportivos: 7.500 €. 4.4.- Para participar no programa de subvencións para conservatorios, escolas de música e escolas de danza, será condición indispensable que o centro teña a autorización expresa da Consellería de Educación e Ordenación Universitaria para impartir as correspondentes ensinanzas.4.5.- Para participar no programa de subvencións para acondicionamento de salas de exposicións serán condicións indispensables as seguintes: 4.5.1.- Que a obra que se vai realizar posúa un verdadeiro interese para a conservación e a seguridade das obras que se van expoñer, atendendo fundamentalemente á seguridade (activa e pasiva) dos obxectos e das obras de arte, á súa iluminación, e ao control da temperatura e da humidade relativa.4.5.2.- Que a sala na que se pretendan realizar as obras de acondicionamento manteña ou teña mantido unha programación de exposicións de interese artístico, con carácter estable; se a sala se atopa aberta, consideraranse, a estes efectos, o ano anterior á presente convocatoria, e se estivese pechada, os dous anos anteriores ao seu peche.4.5.3.-Contar na plantilla de personal do concello cun animador cultural.4.5.4.-Comprometerse a utilizar a sala, con carácter exclusivo, para a realización de exposicións, actos culturais ou outros eventos de índole cultural.4.6.- Para participar no programa de subvencións para animadores culturais e técnicos deportivos, o concello asume o compromiso de realizar as contratacións, en réxime de dereito laboral ou administrativo, con cumprimento das disposicións vixentes, e conforme ao seguinte: 4.6.1.- Realizar a convocatoria pública das prazas, mediante a publicación no Boletín Oficial da Provincia.4.6.2.- Fixar os obxectivos técnicos dos programas que serán, no caso dos animadores culturais, desenvolver os programas culturais do concello e colaborar nos programas da Deputación, así como realizar traballos de apoio nas aulas de informática municipais; e, no caso dos técnicos deportivos, desenvolver os programas deportivos do concello, en especial os relacionados co deporte escolar e federado, realizar tarefas de apoio á xestión deportiva do concello, colaborar nas campañas deportivas da Deputación e participar nos cursos de formación que esta convoque.4.6.3.- Establecer o período mínimo dun ano de contratación.4.6.4.- A Deputación poderá nomear un representante, para asistir ás reunións do órgano de selección, con voz e sen voto. A estes efectos, o concello deberá comunicar á Deputación, coa suficiente antelacion, a data da súa reunión.4.6.5.- Titulacións requeridas: * Animadores culturais: darase preferencia aos aspirantes que teñan o título de Técnico en Animación Sociocultural ou Diplomado en Educación Social; no seu defecto admitiráse a titulación en Maxisterio e outras titulacións universitarias. Así mesmo, valoraranse os coñecementos en informática. * Técnicos deportivos: deberán estar en posesión do título de Técnico en actividades físicas e animación deportiva, ou de Licenciado en educación física, ou Maxisterio (especialidade en educación física). O aspirante achegará só unha das titulacións das requiridas; no caso de ter máis titulacións académicas, éstas poderán ser tidas en conta na fase de concurso.4.6.6.- No baremo de méritos na fase de concurso valoraranse: * Outras titulacións relacionadas co traballo a desenvolver distintas da aportada como requisito para participar nesta convocatoria: 25% * Cursos, seminarios e xornadas relacionados coa actividade: 30% * Cursos en galego: 20% * Experiencia laboral: 25% 4.6.7.- En ningún caso, a Deputación aboará cantidade ningunha aos animadores culturais e técnicos deportivos de forma directa, xa que todos os pagos os realizarán os concellos contratantes. A participación neste programa non suporá relación contractual ningunha entre a Deputación e os animadores culturais e os técnicos deportivos. Aqueles concellos incluídos neste mesmo programa no exercicio de 2009 poderán renovar o contrato que teñan co seu animador cultural ou técnico deportivo, de xeito que o contrato incluído no programa de 2010 entre en vigor ao día seguinte ao que remate o contrato incluído no programa anterior.4.7.- A contía das subvencións para actividades, infraestructura e equipamento, conservatorios, escolas de música e escolas da danza poderá acadar o 100% do presuposto de gastos. No caso das subvencións para acondicionamento de salas de exposicións o concello asumirá, como mínimo, o 20% do custo total do gasto que se vai subvencionar. No caso de subvencións para animadores culturais e para técnicos deportivos o concello asumirá, como mínimo, o 40% do custo total do gasto que se vai subvencionar.5.- DOCUMENTACIÓN. As solicitudes deberán formularse no modelo normalizado que se facilitarán no Rexistro Xeral da Deputación, na Sección de Cultura e Deportes e na páxina www.dicoruna.es.No caso das mancomunidades de municipios, as solicitudes presentaranse nunha petición única cursada polo seu representante legal, ou ben pola persoa designada para este efecto como representante dela. Achegarase a seguinte documentación: A.-Certificación do acordo de solicitude das subvencións. B.- Declaración de estar ao corrente das obrigas tributarias e coa Seguridade Social, e nas súas obrigas coa Deputación. C.- Autorización para que a Deputación poida obter as certificacións acreditativas de que a entidade local está ao corrente nas súas obrigas tributarias e coa Seguridade Social no momento de recoñecer as obrigas e ordear os pagos das subvencións. No caso de non dar esta autorización, a entidade local deberá presentar as acreditacións con anterioridade ao pago. Para os programas de subvencións para actividade e infraestructura e equipamento: D.- Memoria explicativa da actividade ou investimento que se vai realizar, que fará mención ás persoas beneficiadas directa ou indirectamente pola axuda e o calendario fixado. E.- Importe da subvención solicitada e declaración doutras subvencións solicitadas para a mesma finalidade. No caso de realización de actividade: F.- Presuposto estimado dos gastos. No caso de realización de infraestructura ou equipamento: G.- Presuposto, memoria estimada ou proxecto de técnico competente. H.- Compromiso de obtención de licenzas e autorizacións preceptivas aos efectos de cumprimento da legalidade urbanística, e o respecto e protección do patrimonio histórico-artístico e do medio ambiente. I.- Acreditación da titularidade do ben para o que se solicita a subvención. Para o programa de subvencións para conservatorios, escolas de música e escolas da danza: K.- Presuposto do Conservatorio ou Escola para o ano 2010, no que deberá constar o importe da achega municipal. L.- Certificación do Secretario do Conservatorio ou Escola no que consten os seguintes datos: * Número de alumnos/as matriculados no curso académico 2009-2010. * Ensinanzas que se imparten. * Número de profesores/as. * Horario semanal de funcionamento do centro. Para o programa de subvencións para acondicionamento de salas de exposicións, ademáis do sinalado nos apartados D, E, G, H e I: M.- Certificación acreditativa da existencia na plantilla do concello dun animador cultural. N.- Acordo polo que o concello comprométese á utilización da sala para a realización de exposicións, actos ou eventos de índole cultural, con carácter exclusivo, e á súa cesión de uso á Deputación dous meses ao ano, para a realización de exposicións e actos culturias derivados da súa programación; esta cesión requerirá a solicitude da Deputación cunha antelación de dous meses e terá que ser compatible coa programación do Concello. A memoria deberá reflectir de forma clara e detallada as intervencións que se han realizar, priorizándose as actuacións en función das necesidades básicas dos recintos, tendo en conta a finalidade prevista. Para o programa de subvencións para animadores culturais e técnicos deportivos: Ñ.- Certificación da existencia no Presuposto para o Exercicio de 2010 de crédito para garantir a achega municipal, ou no seu defecto, compromiso de inclusión. O.- Na solicitude faranse constar os seguintes datos: persoal técnico de cultura e deportes co que conta o concello, programación cultural e deportiva municipal, instalacións e entidades culturais e deportivas e habitantes en idade escolar. A documentación que se entregue en fotocopia ha de vir compulsada. O defecto, erro ou ausencia na presentación da documentación á que se refire esta base 4 deberá ser subsanado no prazo de dez días dende a recepción do requirimento.6.- LUGAR E PRAZO DE PRESENTACIÓN DE SOLICITUDES.6.1.- Presentación ordinaria: As solicitudes presentaranse no Rexistro Xeral da Deputación da Coruña, nos rexistros municipais dos concellos que teñen asinado convenio para este fin coa Deputación (pode verse a relación de concellos con convenio na páxina web www.dicoruna.es) ou en calquera outros rexistros públicos aos que se refire o artigo 38.4 da Lei 30/92 de 26 de novembro, de réxime xurídico das administracións públicas e do procedemento administrativo común.6.2.- Presentación telemática: Co fin de incentivar a utilización de medios electrónicos, e no marco dos principios da Lei 11/2007, de 22 de xuño, de acceso electrónico dos cidadáns aos servizos públicos, recoméndase a presentación das solicitudes, de xeito telemático, a través de páxina web da Deputación da Coruña: www.dicoruna.es, o que producirá os seguintes efectos: a) Solicitantes que dispoñan de sinatura electrónica: A presentación telemática producirá plenos efectos xurídicos, sempre que a solicitude sexa enviada dentro do prazo establecido. Neste caso, a documentación complementaria, que se ten que presentar coa solicitude, enviarase posteriormente por correo, ou por calquer outro medio que deixe constancia do seu envío, achegada dunha copia en papel da súa solicitude. b) Solicitantes que non dispoñan de sinatura electrónica: Poderán cubrir e cursar de xeito telemático a súa solicitude, pero para que a presentación produza efectos xurídicos será necesaria a sua impresión, sinatura e posterior presentación en soporte papel dentro do prazo que seguidamente se indica e nun dos rexistros públicos aos que se refire o apartado 6.1. 6.3.- Prazo de presentación: O prazo de presentación de solicitudes iniciarase o día seguinte ao da publicación da presente convocatoria no Boletín Oficial da Provincia e rematará o 1 de febreiro de 2010. No caso de presentación telemática con sinatura electrónica, o envío poderá realizarse, en calquera momento antes das 00:00 horas do día 2 de febreiro de 2010. Non obstante o anterior, ao longo do exercicio presupostario poderán presentarse solicitudes que, por circunstancias novas ou por causas imprevisibles e excepcionais, non puidesen presentarse no prazo sinalado no parágrafo anterior; esta circunstancia deberá motivarse adecuadamente, e o importe total das concesións por cada partida presupostaria non poderá superar o 10% do importe total da consignación desta. Estas peticións tramitaranse de acordo coas presentes bases, agás no cumprimento do prazo.7.- RESOLUCIÓN DOS PROGRAMAS. A concesión das subvencións realizarase, mediante un réxime de concurrencia competitiva, por resolución da Presidencia, despois da proposta motivada das comisións avaliadoras, e o informe do Servizo de Fomento, acreditativo de que da información que consta no seu poder, derívase que os beneficiarios reúnen todos os requisitos necesarios para acceder ás subvencións. As comisións avaliadoras estarán compostas polos seguintes membros: Presidenta/e: Deputada presidenta da Comisión de cultura, educación e patrimonio histórico-artístico, ou Deputado presidente da Comisión de deporte e mocidade, segundo o tipo de programa. Vocais: Tres deputados/as designados/as polo presidente da Deputación. Na comisión actuará como secretario/a, sen voto, un/ha funcionario/a do Servizo de Fomento.7.1.- Valoración das solicitudes. Programas de subvencións para actividade e infraestructura e equipamento: A selección das peticións e a contía das subvencións determinarase, despois da valoración das actividades e investimentos que se van realizar, ponderando as seguintes circunstancias: — Interese das actividades ou investimentos: ata 20 puntos, que se concederán en función da prioridade sinalada na petición. — Número de beneficiados directa ou indirectamente polas actividades ou investimentos: ata 10 puntos. — Coeficiente de financiamento derivado da solicitude: ata 35 puntos. — Adecuación das actividades ou investimentos que se van realizar ao interese provincial: 30 puntos. — Emprego da lingua galega nas actividades para as que se solicita axuda: ata 5 puntos. Programa de subvencións para conservatorios, escolas de música e escolas de danza: A selección das peticións e a contía das subvencións determinarase unha vez ponderadas as seguintes circunstancias: — Interese do programa: ata 10 puntos, que se concederán en función da prioridade sinalada na petición. — Número de alumnos/as matriculados/as no curso 2009/2010: ata 10 puntos. — Achega do concello aos gastos de funcionamento do centro: ata 35 puntos. — Ensinanzas que se imparten: ata 15 puntos. — Número de profesores/as: ata 5 puntos. — Horario semanal de funcionamento do centro: ata 5 puntos. — Adecuación do programa que se vai realizar ao interese provincial: 15 puntos. — Emprego da lingua galega na realización das actividades para as que se solicita a axuda: ata 5 puntos. Programa de subvencións para acondicionamento de salas de exposicións — Esforzo financeiro: ata 15 puntos — Interese da programación cultural do concello: ata 15 puntos — Memoria das actividades culturais levadas a cabo no ano anterior: ata 10 puntos — Adecuación do proxecto ao interese provincial: 55 puntos. — Emprego da lingua galega na realización das actividades para as que se solicita a axuda: ata 5 puntos. Programa de subvencións para animadores culturais e técnicos deportivos: A selección das peticións determinarase unha vez ponderadas as seguintes circunstancias: — Inclusión do concello neste programa no exercicio anterior: ata 50 puntos. — Interese do concello neste programa: ata 20 puntos, que se concederán en función da prioridade sinalada na petición. — Programación e orzamento destinado a cultura e deportes do concello: 10 puntos. — Emprego da lingua galega na realización das actividades para as que se solicita a axuda: ata 5 puntos. — Habitantes en idade escolar: ata 5 puntos. — Persoal técnico cultural e deportivo co que conte o concello: ata 5 puntos. — Instalacións e entidades culturais e deportivas: ata 5 puntos.7.2.- Notificación e publicidade da resolución. A resolución de concesión deberase notificar expresamente a tódolos solicitantes de forma fidedigna; as subvencións concedidas publicaranse no Boletín Oficial da Provincia, no primeiro e terceiro trimestre do ano, con relación ás subvencións concedidas no semestre inmediato anterior. Contra a desestimación expresa ou presunta das solicitudes presentadas poderán formularse os recursos que procedan.7.3.- Reformulación de solicitudes. De acordo co estabelecido no art.27 da Ley xeral de subvencións e no 61 do seu regulamento, a reformulación de solicitudes realizarase de forma automática, de xeito que se o importe da subvención é inferior ao solicitado polo beneficiario, o presuposto subvencionado que deberá ser xustificado posteriormente será o da subvención concedida; agás no programa de subvencións para acondicionamento de salas de exposicións no que o Concello terá que achegar, como mínimo, o 20% dos gastos.7.4.- Modificación dos conceptos. Despois da notificación da resolución de concesión, e logo da solicitude razoada do beneficiario da subvención, poderá autorizarse a modificación da solicitude inicial, mediante o cambio dos obxectivos ou conceptos concretos que se detallan na memoria ou presuposto da solicitude, sempre que se manteña a finalidade da subvención. Esta solicitude deberá presentarse no prazo de tres meses dende a notificación da concesión e será obxecto de resolución da Presidencia, logo da proposta previa da comisión avaliadora que deberá ter en conta as seguintes circunstancias: — Se o presuposto da nova actividade ou investimento é superior ou igual ao presuposto subvencionado inicial, manteranse as mesmas condicións da subvención concedida: coeficiente de financiamento, importe da subvención e presuposto subvencionado. — Se o presuposto da nova actividade ou investimento é inferior ao presuposto subvencionado inicial, a comisión avaliadora, logo do informe previo do Servizo de Fomento, deberá determinar o novo importe da subvención e o novo presuposto subvencionado, que serán inferiores aos inicialmente establecidos, e o novo coeficiente de financiamento.8.- PAGAMENTO E XUSTIFICACIÓN.8.1.- Pagamento.- As subvencións aboaranse despois da concesión e terán o carácter de anticipo prepagable a xustificar. No caso de investimento, a subvención aboarase logo de ter presentada a documentación xustificativa da adxudicación definitiva do contrato de obras ou suministros. Para o cobro da subvención as entidades locais beneficiarias deberán estar ao corrente das súas obrigas tributarias, coa Seguridade Social e coa Deputación da Coruña. A Deputación comprobará que o concello non ten pendente de xustificación ningunha cantidade anticipada para a mesma finalidade, na que transcorrese o prazo para xustificar, sen que achegara a documentación xustificativa.8.2.- Prazo de xustificación.- O prazo para a xustificación das subvencións rematará o día 31 de xullo de 2011, se ben antes de finalizar o prazo, poderase ampliar por solicitude do interesado ou a proposta razoada da unidade xestora. En calquera caso, a data límite para a xustificación non poderá exceder da fixada nas bases de execución do presuposto xeral da Deputación da Coruña para o exercicio 2010, agás nos programas de subvencións para animadores culturais e técnicos deportivos nos que o prazo de xustificación finalizará un mes despois do fin dos contratos.8.3.- Condicións da xustificación.- 8.3.1.- O presuposto subvencionado a xustificar será o importe da subvención aboada. No caso de ter outras subvencións para o mesmo obxecto, o presuposto subvencionado a xustificar será a suma das subvencións.8.3.2.- O importe das subvencións concedidas, en ningún caso, poderá ser de tal contía que, en concorrencia con subvencións ou axudas doutras Administracións públicas ou entidades privadas, supere o custo da actividade ou investimento feito polo beneficiario.8.3.3.- Toda alteración das condicións tidas en conta para a concesión da subvención, e en todo caso a obtención concorrente de subvencións doutras administracións públicas ou entidades privadas, poderá dar lugar á modificación da resolución da concesión.8.3.4.- A entidade local deberá someterse aos procedementos de control ou auditoría que se realicen pola Intervención Provincial, polos seus propios medios ou a través de empresas colaboradoras, e tamén, na condición de contadante, aos procedementos de control que poida realizar o Consello de Contas de Galicia, o Tribunal de Contas ou calquera outro órgano de control interno ou externo nacional ou europeo. E como resultado de ditos procedementos, poderase esixir responsabilidade administrativa, consonte ao previsto na Lei 38/2003, xeral de subvencións, e no seu caso responsabilidade penal, de conformidade co Código Penal.8.4.- Documentación xustificativa.- 8.4.1.- Programas de subvencións para actividade e infraestructura e equipamento, programa de subvencións para conservatorios, escolas de música e escolas de danza e programa de subvencións para acondicionamento de salas de exposicións Para a xustificación de cada unha das subvencións os beneficiarios deberán presentar a seguinte documentación: A.- Memoria xustificativa do cumprimento das condicións impostas na concesión da subvención con indicación das actividades ou investimentos realizados, dos beneficiarios e dos resultados obtidos, debidamente asinada. No caso de subvencións que teñan por finalidade a realización de proxectos que xeren gastos de investimento, a memoria deberá reflectir expresamente os seguintes termos: obtención de licenzas preceptivas e cumprimento de normas contractuais. B.- Certificación expedida polo Interventor ou polo Secretario da entidade local, da relación clasificada de pagos realizados con identificación dos acreedores (nome de empresa e CIF ou, no seu caso, nome e apelidos completos e sen abreviaturas e NIF), dos conceptos de gasto e dos tipos documentos (nº de factura ou documento equivalente, importe, data completa de emisión). C.- Relación detallada das subvencións ou axudas obtidas doutras administracións públicas ou entidades privadas para o mesmo obxecto ou, pola contra, declaración de non ter outras subvencións públicas ou privadas para o mesmo obxecto. D.- Acreditación gráfica do cumprimento da obriga de facer constar a colaboración da Deputación en toda a información (impresa, informática ou audiovisual) que se teña feito das actividades ou investimentos subvencionados.8.4.2.- Programa de subvencións para animadores culturais e programa de subvencións para técnicos deportivos Para a xustificación de cada unha das subvencións os concellos deberán presentar a seguinte documentación: A.- Memoria da actividade cultural ou deportiva desenvolvida polo concello; esta memoria terá que vir asinada polo animador cultural ou polo técnico deportivo, segundo o caso. B.- Certificación expedida polo Interventor ou polo Secretario do concello dos pagos realizados ao animador cultural ou ao técnico deportivo. C.- Documentación acreditativa da contratación do animador cultural ou do técnico deportivo. No caso dos concellos que xa foran incluídos nestes programas con anterioridade: * Certificación do acordo polo que se aproba a continuidade do animador cultural ou do técnico deportivo. * Copia do contrato. No caso dos concellos incluídos nestes programas por primeira vez: * Bases da convocatoria e xustificación da súa publicidade. * Listas de admitidos ás probas de selección. * Actas das reunións dos tribunais. * Certificación do nomeamento do animador cultural ou do técnico deportivo e copia do contrato ou, acta de toma de posesión, no seu caso.8.5.- Tramitación da xustificación.- Á vista da documentación xustificativa presentada, logo dos informes da Sección de Cultura e Deportes e do Servizo de Fiscalización, o órgano competente valorará o cumprimento das actividades ou investimentos subvencionados e, se a documentación é correcta, procederase á xustificación da subvención. No caso de que a documentación xustificativa fora incorrecta ou insuficiente, darase un prazo de dez días para a súa corrección. Para a valoración do cumprimento da finalidade básica da subvención, terase en conta o seguinte: — No caso de que se xustifique gasto polo 100% do presuposto subvencionado a xustificar, darase por xustificada a totalidade da subvención. — No caso de que se xustifique gasto inferior ao 100% e, a lo menos do 50% do presuposto subvencionado a xustificar, darase por xustificada a parte proporcional da subvención, requeríndose o reintegro do resto non xustificado. — No caso de que se xustifique gasto inferiór ao 50% do presuposto subvencionado a xustificar, non se considerará cumprida a finalidade básica da subvención, polo que non se xustificaría a subvención, requiríndose o reintegro da totalidade da subvención. No caso de que non se xustificase a totalidade do pago dos fondos anticipados, o concello procederá ao reintegro da parte non xustificada e dos xuros de demora correspondentes dende o pago, conforme co art.37 de Lei xeral de subvencións. Para o cobro do reintegro e dos xuros poderá utilizarse o sistema de compensación.9.- INCUMPRIMENTOS E SANCIÓNS. Vencido o prazo de xustificación sinalado na base 8.2 ou, no seu caso, o prazo da prórroga, sen que o beneficiario presentara a documentación xustificativa, a Sección de Cultura e Deportes o requerirá para que a presente no prazo improrrogable de quince días. A falta de presentación da documentación neste prazo suporá a perda da subvención e demáis responsabilidades previstas na Lei xeral de subvencións. A presentación da documentación neste prazo excepcional non eximirá ao beneficiario da sanción que lle corresponda segundo a seguinte gradación: * Retraso na presentación da xustificación ata un mes: sanción do 10% do importe da subvención, co límite de 75 €. * Retraso na presentación da xustificación de un mes ata tres: sanción do 20% do importe da subvención, co límite de 400 €. * Retraso na presentación da xustificación de máis de tres meses: sanción do 30% do importe da subvención, co límite de 900 €. Para o cobro da sanción poderá utilizarse o sistema de compensación. Con carácter xeral admitiranse fotocopias sempre que veñan compulsadas: * Diante de notario. * Polo Rexistro Xeral da Deputación da Coruña. * Polo secretario do concello ou funcionario habilitado ao efecto. * Polo Rexistro doutros organismos públicos, naqueles casos nos que se presenten os documentos a través doutros organismos públicos que estean autorizados a efectos de rexistro. Para o non previsto nesta convocatoria serán de aplicación as normas incluídas nas Bases de execución do presuposto xeral da Deputación da Coruña para o exercicio de 2010, na Lei 38/2003, xeral de subvencións e no seu Regulamento e na Lei 9/2007 de subvencións de Galicia. Para os efectos da salvagarda do dereito dos participantes na presente convocatoria á protección dos seus datos de caracter persoal, nos termos previstos na Lei orgánica 15/1999, de 13 de decembro, de protección de datos de carácter personal, faise constar que os datos das subvencións concedidas quedarán incorporados ao Rexistro Público de Subvencións.1.- A aprobación da presente convocatoria queda sometida á condición suspensiva da entrada en vigor do Presuposto da Deputación do Exercicio 2010 no que se conteñan os créditos adecuados e suficientes para atender ás solicitudes que ao amparo daquela se presenten.2.- Consonte co anterior, non se poderá realizar acto ningún que supoña directa ou indirectamente compromiso provincial de trascendencia presupostaria en tanto non se cumpra a condición suspensiva citada no apartado anterior.3.- En ningún caso a presente convocatoria xerará dereito ningún a favor dos solicitantes mentres tanto non se dean as condicións presupostarias, procedimentais e xurídicas de aplicación. A Coruña, 21 de decembro de 2009. O PRESIDENTE, O SECRETARIO, Salvador Fernández Moreda José Luis Almau Supervía